С приза „Музей на годината“ за изминалата 2017 г. бе отличен Регионален исторически музей – Шумен за временната експозиция в комплекс „Авшарян“ – „Градски бит – края на XIX – 30-те години на XX век“. Директорът на музея д-р Даниел Руменов получи наградата от г-жа Амелия Гешева – заместник-министър на културата. На събитието присъстваха още г-жа Екатерина Джумалиева – директор на Дирекция „Културно наследство, музеи и изобразителни изкуства“ в Министерството на културата и представители на над 70 културни организации.
Временната експозиция „Градски бит – края на XIX – 30-те години на XX век“ бе уредена в комплекс „Авшарян“ през пролетта на 2017 г. Тя е отворена за посетители от понеделник до петък от 9.00 до 17.00 часа.